[{"text_idx": "#000000", "text": "CartrefCroeso i\u2019ch ro\u0302l newyddGweithio gyda chymunedauEich rolauCefnogaeth i gynghorwyrGweld pob Pwnc"}, {"text_idx": "#000001", "text": "\u2302 \u2192 Croeso i\u2019ch ro\u0302l newydd"}, {"text_idx": "#000002", "text": "Llongyfarchiadau ar gael eich ethol yn gynghorydd a chroeso i\u2019ch ro\u0302l newydd mewn llywodraeth leol."}, {"text_idx": "#000003", "text": "Mae bod yn gynghorydd yn fath unigryw o wasanaeth cyhoeddus gan y gallwch wir wneud gwahaniaeth i fywyd a dyfodol pobl eraill. Mae cynghorau\u2019n gyfrifol am lu o wasanaethau: gwastraff, ailgylchu a gwasanaethau amgylcheddol, ysgolion, gwasanaethau cymdeithasol, cynllunio, budd-daliadau tai, llyfrgelloedd, cludiant, cyfleusterau hamdden a llawer mwy."}, {"text_idx": "#000004", "text": "Fel cynghorydd, byddwch yn helpu i bennu sut mae\u2019r gwasanaethau hyn yn cael eu darparu, eu hariannu a\u2019u blaenoriaethu. Bydd angen i chi gael cydbwysedd rhwng y budd pennaf i drigolion eich cymuned, y fwrdeistref neu sir yn ehangach, eich rhanbarth, Cymru gyfan, eich plaid wleidyddol (os ydych yn aelod o un), a\u2019r Cyngor. Bydd hefyd angen i chi sicrhau bod eich awdurdod yn cael ei lywodraethu\u2019n effeithiol ac yn foesol. Yn amlwg, mae hon yn swydd heriol yn llawn cyfrifoldeb. Bydd y wybodaeth ar y wefan hon yn helpu!"}, {"text_idx": "#000005", "text": "Eich dyddiau cyntaf yn y swydd"}, {"text_idx": "#000006", "text": "Gall eich dyddiau cyntaf yn y swydd fel cynghorydd newydd deimlo fel dechrau unrhyw swydd newydd. Efallai na fyddwch chi\u2019n siw\u0302r pwy i siarad a\u0302 nhw, beth mae\u2019r gwaith i gyd yn ymwneud ag o neu hyd yn oed eich union ro\u0302l chi. Byddwch yn gwybod beth rydych eisiau ei wneud, ond nid sut i\u2019w wneud!"}, {"text_idx": "#000007", "text": "Dysgwch fwy am yr hyn i\u2019w ddisgwyl o\u2019ch diwrnod cyntaf yn y swydd."}, {"text_idx": "#000010", "text": "\u201cGofynnwch am fentor. Ni fydd yn dweud sut i wneud eich gwaith, ond gall yn sicr eich helpu i ddeall sut mae popeth yn gweithio!\u201d"}, {"text_idx": "#000011", "text": "\u201cCofiwch fod cynghorwyr o bob plaid eisiau gwneud gwahaniaeth cadarnhaol yn eu cymunedau.\u201d"}, {"text_idx": "#000013", "text": "Croeso i\u2019ch ro\u0302l newyddGweithio gyda chymunedauLlywodraethu yng NghymruEich rolau yn y CyngorY fframwaith moesegolRheolau a rheoliadau"}, {"text_idx": "#000014", "text": "Cyfathrebu a\u2019r cyfryngauMaterion a heriau i gynghorauCyllid a rheoli arianGweithio gyda swyddogionCynllunio, Perfformiad ac Adrodd CorfforaetholCefnogaeth i gynghorwyr"}]